|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| **Návrhom zákona budú ovplyvnené:**   * **podnikateľské subjekty, ktoré sú v zmysle zákona č. 289/2008 Z. z. v znení neskorších predpisov povinné evidovať prijaté tržby (v hotovosti alebo platobnými kartami alebo iným spôsobom nahrádzajúcim hotovosť) pri predaji tovaru alebo pri poskytovaní služieb taxatívne ustanovených v prílohe č. 1 k cit. zákonu v pokladnici e-kasa klient, t. j. on-line registračnej pokladnici alebo vo virtuálnej registračnej pokladnici.**   **Ich celkový počet je cca 163 680, z toho je cca 78 511 podnikateľov, ktorí používajú on-line registračnú pokladnicu a cca 85 169 podnikateľov, ktorí používajú virtuálnu registračnú pokladnicu.**   * **podnikateľské subjekty, ktoré vyrábajú, predávajú alebo distribuujú pokladnice, ktorých je cca 35.**   **Pokiaľ ide o podnikateľov, ktorí prijímajú tržby len v hotovosti, ich počet nie je možné vyčísliť.** |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| **Verejné konzultácie sa uskutočnili nadväzne na Jednotnú metodiku posudzovania vybraných vplyvov v termíne od 2. 9. 2020 do 25. 9. 2020.**    **O konaní konzultácií boli informovaní:**  Asociácia zamestnávateľských zväzov a združení SR  Republiková únia zamestnávateľov  Klub 500  Združenie miest a obcí Slovenska  Podnikateľská aliancia Slovenska  Združenie podnikateľov Slovenska  Americká obchodná komora v SR  Slovenská komora daňových poradcov  Národná banka Slovenska  Jednota dôchodcov Slovenska  **O konzultácie prejavili záujem a dňa 10. 09. 2020 sa na MF SR konzultácií zúčastnili:**  Národná banka Slovenska (NBS)  Jednota dôchodcov Slovenska (JDS)  Slovenská aliancia moderného obchodu (SAMO)  Zväz obchodu SR (ZO)  **Dôvody potreby zavedenia zaokrúhľovania predstavené NBS:**  - 1 a 2 centové mince už neplnia svoju úlohu pre absenciu ich návratnosti od verejnosti späť do peňažného obehu  - poplatky bánk pre podnikateľov a verejnosť za vloženie resp. spracovanie 1 a 2 centových mincí  - náklady pri manipulácii a ich spracovaní  - nepopularita medzi verejnosťou  - pozitívny efekt na životné prostredie znižovaním použitia obalového materiálu a znižovaním počtu prepráv.  **Hlavné konzultované otázky:**  1. rozhodnutie, či budú zaokrúhľované len hotovostné alebo aj bezhotovostné platby,  2. spôsob zaokrúhľovania (matematicky na najbližších 5 centov alebo nadol v prospech zákazníka),  3. riziká zavedenia zaokrúhľovania:  a) predraženie nákupov tých skupín obyvateľstva, ktorí nakupujú častejšie v malých množstvách  b) zdražovanie cien v dôsledku zaokrúhľovania  c) náklady podnikateľov pri softvérových zmenách, dostatočný časový priestor na zavedenie zmien  **Prijaté závery k hlavným konzultovaným otázkam:**  1. Zaokrúhľovanie len hotovostných platieb, nakoľko cieľom navrhovanej zmeny je obmedzenie obehu mincí, ktoré súvisia s hotovosťou.  2. Matematický spôsob zaokrúhľovania, nakoľko matematický spôsob je neutrálny, spravodlivý pre obe strany, obchodníka aj kupujúceho. Pri platbe do 5 centov bude zaokrúhlenie na 5 centov.  3. Riziká zavedenia zaokrúhľovania:  a) ekonomický dopad matematického zaokrúhľovania bude neutrálny, štatisticky sa pri matematickom zaokrúhľovaní pomer straty a výhody v určitom časovom období a pri rôznorodosti nákupov vyrovná (vychádzajúc zo skúseností pri zrušení 10 a 20 halierových mincí slovenskej meny v roku 2004).  b) NBS ani SAMO nemajú obavu zo zvyšovania cien, NBS navrhla SAMO aktívne komunikovať svoj záväzok nezvyšovať ceny v dôsledku zaokrúhľovania (SAMO nemala námietku ak PMÚ vydá súhlasné stanovisko s takouto úpravou).  c) podnikateľom vzniknú náklady s úpravou softvéru, ktoré po konzultácii s niektorými výrobcami pokladníc boli vyčíslené približne na 30 - 60 Eur. Otáznou je aj potreba certifikácie takýchto softvérových zmien. Je potrebné zvoliť účinnosť legislatívnej úpravy tak, aby podnikateľom vznikol dostatočný čas na úpravu softvéru s cieľom minimalizovania nákladov.  4. Termín predloženia do vlády: 1. prvý polrok 2021, účinnosť zákona: predbežne 1. január 2022 a bude zohľadňovať požiadavky obchodníkov na rozpočtovanie a úpravy registračných pokladníc. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| **Návrhom nedochádza k zvýšeniu priamych finančných nákladov.** |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| **Predkladaný návrh si vyžaduje náklady na úpravu softvéru on-line registračných pokladníc a virtuálnych registračných pokladníc.**  **Pri on-line registračných pokladniciach sa náklady dotýkajú cca 78 511 podnikateľov, ktorí používajú cca 143 280 týchto pokladníc. Predpokladané náklady na úpravu jednej pokladnice sú cca od 30 – 60 eur. Uvedená suma sa však môže líšiť v závislosti od druhu pokladnice a rozsahu požadovanej úpravy. Presné vyčíslenie nie je možné.**  **Pokiaľ ide o virtuálnu registračnú pokladnicu, tak náklady na jej úpravu predstavujú cca 105 300 eur, ktoré sa však týkajú FR SR, pretože virtuálna registračná pokladnica je služba zriadená FR SR a podnikateľom je poskytovaná bezodplatne.**  **Predkladaný návrh nezvyšuje náklady súvisiace so zamestnávaním.** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| ***Návrh nemá vplyv na uvedené.*** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *od 4 298 400 € do 8 596 800 €.* | | *Administratívne náklady* | *0* | *0* | | ***Celkové náklady regulácie*** | ***0*** | *od 4 298 400 € do 8 596 800 €.* |   **S prihliadnutím na to, že podnikateľ nemusí vlastniť len jednu on-line registračnú pokladnicu, ale aj viac, náklady na jedného podnikateľa nie je možné vyčísliť, pretože nie je vopred známe koľko on-line registračných pokladníc si dá podnikateľ reálne upraviť. Z uvedeného vyplýva, že neplatí úmera jeden podnikateľ jedna pokladnica.**  **Pri celkovom počte on-line registračných pokladníc 143 280 budú náklady cca od 4 298 400 € do 8 596 800 €. Vzhľadom na to, že podnikatelia si nemusia dať upraviť všetky on-line registračné pokladnice, pretože sa, napr. rozhodnú prejsť na používanie virtuálnej registračnej pokladnice alebo hotovosť prestanú brať a prejdú na bezhotovostné platby, tak celková výška nákladov sa bude znižovať – presné vyčíslenie nie je možné.** |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| **Nedochádza k vytvoreniu bariér pre vstup na trh pre nových dodávateľov alebo poskytovateľov služieb. Navrhovaná zmena nebude mať za následok prísnejšiu reguláciu správania sa niektorých podnikov. Navrhované zmeny sa dotknú rovnako všetkých podnikateľov. Neovplyvní cenu ani dostupnosť základných zdrojov, ani prístup k financiám.** |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| **Návrh nemá vplyv na inovácie.** |